רינגו סטאר

סר ריצ'רד סטארקי ג'וניור (באנגלית: Sir Richard Starkey Jr; נולד ב-7 ביולי 1940), הידוע בשם הבמה רינגו סטאר (באנגלית: Ringo Starr), הוא מוזיקאי, זמר ושחקן בריטי שהתפרסם כמתופף לשעבר של להקת הרוק הבריטית הביטלס. נולד בשם ריצ'רד סטארקי ג'וניור בליברפול בשנת 1940. הוריו נפרדו כשהיה בן 3, ואימו נישאה לבעל אחר. אמו עודדה אותו להתעניין במוזיקה. בילדותו היה רינגו חולה תקופות ארוכות. השהיות הארוכות בביתו לא בוזבזו לריק, ואת מערכת התופים הראשונה שלו העניק לו אביו החורג. על מערכת זו התאמן רינגו הצעיר עד שהחל את קריירת התיפוף שלו בלהקות שונות. בשנת 1957, הקים רינגו עם אדי מיילס את הלהקה הראשונה שלו, שנקראה "להקת הסקיפל של אדי קלייטון". סטאר פגש את הביטלס לראשונה בשנת 1960 בהמבורג בזמן שהופיע עם רורי סטורם וההוריקנז (Rory Storm & the Hurricanes). בשנת 1962 צורף ללהקת הביטלס במקומו של פיט בסט שהודח מהלהקה. כמעט בכל אחד מאלבומי הביטלס שובץ שיר בו משמש סטאר כזמר מוביל. בין היתר, הוא שר את השירים Yellow Submarine, With a Little Help from My Friends, Good Night ו-I Wanna Be Your Man. כמו כן, סטאר כתב, הלחין ושר את השירים Don't Pass Me By ו-Octopus's Garden, וכן השתתף בכתיבת השירים What Goes On ו-Flying. סטאר, שהיה חובב משחק, נטל על עצמו את מרבית התפקידים המרכזיים בסרטי הביטלס, וכן במספר סרטי קולנוע שונים. במשך מרבית שנותיו עם הביטלס לא זכה סטאר לחופש אומנותי רב בתוך הלהקה והתקשה לממש את עצמו בתור מתופף או כמוזיקאי בכלל. מצב זה השתנה מעט באלבום Abbey Road, שבשיר The End מתוכו הקליט את סולו התופים הראשון שלו ואחד מהראשונים במוזיקת הרוק בכלל. עם התפרקות הלהקה פנה כמו שאר חברי הלהקה לקריירת סולו, שבמהלכה הוציא כ־15 אלבומים. אלבומי הסולו הראשונים שלו, אותם הוציא בין השנים 1970 - 1973 היו: Sentimental Journey - הוא אלבום מחווה לשירים עליהם גדל רינגו בילדותו. כל שיר באלבום זכה לעיבוד של אחד מחבריו: פול מקרטני, ג'ורג' מרטין, קלאוס פורמן, קווינסי ג'ונס ועוד. עטיפת האלבום מציגה את הפאב השכונתי בשכונת ילדותו של רינגו בליברפול. Beaucoups of Blues - אלבום הסולו השני מביא את הז'אנר המוזיקלי האהוב על רינגו: קאנטרי. אלבום זה הוקלט כולו בליווי נגני קאנטרי בארצות הברית ומכיל שירים חדשים שנכתבו במיוחד לאלבום זה. Ringo - באלבומו השלישי פונה רינגו למוזיקה הפופולרית בזמנו ולצורך יצירת האלבום, יחד עם חבריו: ג'ון לנון, ג'ורג' האריסון, פול מקרטני, רנדי ניומן, רובי רוברטסון ועוד. עטיפת האלבום היא מעין מחווה לעטיפת האלבום "תזמורת מועדון הלבבות הבודדים של סרג'נט פפר" ואת ציורי הפנים צייר נגן הבס קלאוס פורמן (שעיצב גם את עטיפת אלבום הביטלס, Revolver). Goodnight Vienna - בעקבות הצלחת האלבום "רינגו" הוציא סטאר אלבום חדש חודשים ספורים לאחר מכן. אלבום זה, בו נעשה שימוש זהה לנוסחה של אלבומו הקודם, אירח את חבריו המוזיקאים וכן חלק ממיטב היוצרים של אמצע שנות ה-70: ג'ון לנון (שתרם גם את שיר הנושא), בילי פרסטון, אלטון ג'ון וברני טאופין, קלאוס פורמן, רובי רוברטסון, ניקי הופקינס והארי נילסון. ניסיונו של רינגו לרכב על ההצלחה של אלבומו הקודם על ידי שימוש בנוסחה זהה, הניבה תוצר איכותי, ומרגע זה ואילך התפרסם יותר ויותר. בין השנים 1984 ו-1986 שימש סטאר כקריין הראשון של סדרת הטלוויזיה לילדים "תומס הקטר וחברים" המבוססת על ספרי "סדרת הרכבות". בשנת 1989 גילם את מר כרטיסן בעונה הראשונה של התוכנית האמריקאית הנלווית "Shining Time Station". בשנת 1985 הפך לסב הראשון מחברי הביטלס כשלבנו נולדה בת. ב-2010 הוציא אלבום סולו נוסף "y not". 81 ב-2015 נכנס להיכל התהילה של הרוק אנד רול. סטאר הופיע בישראל, בהיכל מנורה מבטחים, ב-23 וב-24 ביוני 2018. סטאר נישא למורין קוקס ב-11 בפברואר 1965. לזוג שלושה ילדים. הזוג התגרש ב-1975. ב-1980, פגש סטאר את ברברה באך על הסט של הסרט "איש המערות". הם התחתנו ב-27 באפריל 1981, כמה שבועות לפני צאת הסרט לאקרנים. בנו של סטאר, זאק סטארקי הוא המתופף של הלהקות אואזיס והמי. סטאר סידר לבנו הדרכה בתחום התיפוף מאלילו של זאק, קית' מון, מתופף "המי", אשר היה חבר קרוב של סטאר. באפריל 2009 הופיעו רינגו סטאר ופול מקרטני ביחד במופע צדקה להבאת המדיטציה הטרנסצנדנטלית לשכבות החלשות, כחלק מהעשייה של קרן דייוויד לינץ'. סטאר הפך לצמחוני מטעמי מצפון לאחר צפייה במלחמת שוורים בספרד ב-1965. בריאיון משנת 2015 סיפר כי הוא משתדל להימנע גם ממוצרי חלב. 1969 - Beaucoups Of Blues 1970 - Sentimental Journey 1973 - Ringo 1974 - Goodnight Vienna 1975 - Blast From Your Past 1976 - Ringo's Rotogravure 1977 - Ringo The 4th 1978 - Bad Boy 1980 - Ringo (אוסף) 1981 - Stop & Smell The Roses 1983 - Old Wave 1990 - All-Starr Band 1992 - Time Takes Time 1998 רינגו סטאר ו-Vertical - I Wanna Be Santa Claus 2003 - Ringo Rama 2008 - Liverpool 8 2010 - Y Not Ringo 2012 - 2012 2015 - Postcards from Paradise 2017 - Give more Love על שמו של סטאר נקרא המין אבלנשורוס סטארי - מין במחלקת הטרילוביטים - פרוקי רגליים פרה-היסטוריים. בסוף שנת 2017 הוענק לו תואר אבירות ממלכת אנגליה. מדיה וקבצים בנושא רינגו סטאר בוויקישיתוף אתר האינטרנט הרשמי של רינגו סטאר רינגו סטאר, ברשת החברתית פייסבוק רינגו סטאר, ברשת החברתית אקס (טוויטר) רינגו סטאר, ברשת החברתית אינסטגרם רינגו סטאר, סרטונים בערוץ היוטיוב רינגו סטאר, ברשת החברתית Goodreads רינגו סטאר, במסד הנתונים הקולנועיים IMDb (באנגלית) רינגו סטאר, באתר "אידיבי", מאגר הידע העברי לקולנוע ישראלי ועולמי רינגו סטאר, באתר AllMovie (באנגלית) רינגו סטאר, באתר Metacritic (באנגלית) רינגו סטאר, במסד הנתונים הקולנועיים KinoPoisk (ברוסית) רינגו סטאר, באתר אפל מיוזיק (באנגלית) רינגו סטאר, באתר ספוטיפיי רינגו סטאר, באתר סאונדקלאוד (באנגלית) רינגו סטאר, באתר Last.fm (באנגלית) רינגו סטאר, באתר AllMusic (באנגלית) רינגו סטאר, באתר MusicBrainz (באנגלית) רינגו סטאר, באתר דיזר רינגו סטאר, באתר Discogs (באנגלית) רינגו סטאר, באתר Songkick (באנגלית) רינגו סטאר, באתר Genius רינגו סטאר, באתר SecondHandSongs רינגו סטאר, באתר בילבורד (באנגלית) רינגו סטאר, באתר טיידל (באנגלית) ג'רי שריבר, יו-אס-איי טודיי, ההוא שם מאחורה, באתר nrg‏, 23 בינואר 2010 שגיא בן נון‏, רשמית: החיפושית רינגו סטאר יקיים שתי הופעות בישראל, באתר וואלה, 30 בנובמבר 2017 בן שלו, רינגו סטאר חוגג 70: המתופף הנכון במקום הנכון?, באתר הארץ, 28 ביולי 2010 סטיבן רודריק, רולינג סטון, רינגו סופרסטאר, באתר ישראל היום, 1 באפריל 2015 עמי פרידמן, הופעת רינגו סטאר בישראל: כל הפרטים, 2 בינואר 2018 יהודה נוריאל, רז שכניק, אול–סטאר, באתר "ידיעות אחרונות", 22 במאי 2018 עמי פרידמן, רינגו סטאר: "רק לאחרונה גיליתי שהוחרמנו בישראל", 25 במאי 2018 שגיא בן נון‏, היחיד שפייס בין ג'ון לפול: רינגו סטאר מדבר בריאיון מיוחד, באתר וואלה, 7 ביוני 2018 עמי פרידמן, פיס אנד לאב: רינגו סטאר נחת בישראל, 21 ביוני 2018 עמי פרידמן, רינגו סטאר בישראל: לא הנוסטלגיה שציפינו לה, 23 ביוני 2018 מפגש פסגה: פול מקרטני, רינגו סטאר ורוני ווד על במה אחת, 17 בדצמבר 2018 איתמר זהר, רינגו סטאר חשב שהלהיט הענק הזה הוא שיר מטופש, באתר הארץ, 12 ביולי 2019 פול מקרטני הפתיע את הקהל כשאירח את רינגו סטאר. צפו, באתר הארץ, 15 ביולי 2019 רינגו סטאר, באתר אנציקלופדיה בריטניקה (באנגלית) אור ברנע, כמעט בלי עזרה מידידיו, באתר ynet, 11 בינואר 2010 שרון מולדאבי, ‏"אנשים חושבים שהייתי בביטלס, ומאז אני גר בבתים גדולים", באתר גלובס, 11 בינואר 2010 עמית סלונים‏, אגדה חיה: את מה מה שרינגו סטאר עשה אתמול אפשר לשמוע בלב ולהרגיש באוזניים, באתר וואלה, 24 ביוני 2018 Lustig, Jay, פול מקרטני ורינגו סטאר הופיעו ביחד בתמיכה במדיטציה הטרנסנדנטלית, The Star-Ledger. Retrieved 6 June 2012 Ringo Starr: I became a vegetarian after watching a bullfight in Spain, EFE, 8 June 2018, Craig McLean, Ringo Starr's photos of The Beatles: The band's best photographer on his new memoir, The Independent, October 9, 2015 רינגו סטאר ובארי גיב זכו בתואר אבירות מטעם מלכת אנגליה, באתר כלכליסט, 30 בדצמבר 2017